**AHC022\_20 Administratiu/va, a l’Agència de l’Habitatge de Catalunya**

L’Agència de l’Habitatge de Catalunya té la necessitat de cobrir temporalment dos llocs de treball amb motiu de la substitució de dues baixes per IT, d’acord amb les dades que s’especifiquen a continuació.

1. **Descripció del lloc de treball**

Nom del lloc: Administratiu/va

Unitat orgànica: Servei Habitabilitat i Parc Desocupat. Direcció de Qualitat de l’Edificació i Rehabilitació de l’Habitatge.

Centre de treball: C/ Aragó 244

Localitat: Barcelona

Jornada: 37.5 hores/setmanals

Horari: De dilluns a divendres obligatori de 9 a 14 hores, la resta d’hores flexible entre les 07:30 i les 19 hores

Retribució anual: 25.046,56 €

1. **Requisits de participació**
* Disposar de la titulació d’EGB/ESO/Formació Professional 1er. Grau/Cicle Formatiu de Grau Mig
* Disposar del certificat de nivell de suficiència de català (C1) de la Direcció General de Política Lingüística, o l’equivalent.
* Complir els requisits que amb caràcter general estableix l’art.56 i següents dels text refós de l’Estatut Bàsic de l’Empleat Públic.
1. **Funcions del lloc de treball**
2. Introduir dades a l’aplicatiu corresponent.
3. Classificar, arxivar i fotocopiar documents.
4. Atenció i derivació de trucades.
5. Elaboració de documents comptables.
6. Recepció de documents i enviament de correspondència.
7. Altres funcions de similar naturalesa i qualificació relacionades amb el seu lloc de treball.
8. **Aspectes que es valoraran**
* Experiència i formació complementària en relació a les funcions pròpies del lloc o similars.
* Experiència en eines de tramitació electrònica: EACAT, E-NOTUM.
* Competències professionals: Orientació als resultats i a la millora, organització i planificació del treball i treball en equip.
1. **Forma d’ocupació del lloc**

Contracte de treball temporal.

1. **Participació**
* Les persones interessades que reuneixin els requisits establerts han d’emplenar el formulari que de sol·licitud de participació corresponent, fins al dia 20/07/2020.
* Un cop emplenat, i abans d’enviar-ho, caldrà annexar un únic pdf amb el currículum personal, els certificats oficials dels requisits que constin en l’oferta, així com d’altres certificats acreditatius que s’indiquin en el formulari.
* No es valoraran les sol·licituds que no compleixin amb els requisits establerts, que no annexin la documentació sol·licitada o que no arribin mitjançant el formulari esmentat.
1. **Procediment de selecció**

1.Comprovació dels requisits de participació i valoració curricular de la formació, la trajectòria professional i l’experiència en llocs relacionats amb el lloc de treball objecte de selecció.

2. Un cop feta la valoració, les persones candidates poden ser convocades a una entrevista personal per constatar i ampliar la informació detallada en el currículum i per valorar els aspectes relacionats amb les competències professionals.

3. Per últim, si escau, les persones candidates podran ser convocades a una prova pràctica per valorar si disposen dels aspectes tècnics requerits per ocupar el lloc de treball.

Les persones candidates poden ser excloses del procés de selecció en funció dels resultats obtinguts en les diferents etapes.

Atès l’elevat volum de sol·licituds presentades a les ofertes d’aquesta Agència, només podem garantir una resposta individualitzada a les persones que hagin estat entrevistades.

**8. Altres informacions d’interès**

1.Us informem que, en el cas d’ofertes de l’Administració de la Generalitat de Catalunya i del seu sector públic, en compliment de l’art. 9.1 e) de la Llei 19/2014, del 29 de desembre, de transparència, accés a la informació pública i bon govern, en el cas que sigueu la persona seleccionada per a la plaça oferta, el vostre nom i cognoms serà publicat en el web del Portal de la transparència de la Generalitat de Catalunya durant un mes, excepte que exerciu el dret d’oposició informant al gestor de la convocatòria

que hi concorre alguna circumstància especial que justifiqui legalment la seva no publicació.

2. De conformitat amb la normativa de protecció de dades, a continuació facilitem la informació bàsica sobre el tractament de les vostres dades personals:

Identificació del tractament: Processos de selecció i provisió de llocs de treball.

Responsable del tractament: Agència de l’Habitatge de Catalunya. Carrer Diputació, 92. Barcelona.

Finalitat: La gestió dels processos de selecció de persones candidates a llocs de treball.

Legitimació: Exercici de poders públics.

Destinataris: Les vostres dades no es comunicaran a terceres persones en cap cas, excepte que es tinguin de comunicar a les autoritats de control pertinents.

Drets de les persones interessades: Podeu sol·licitar l’accés, la rectificació, la supressió o la limitació del tractament de les vostres dades. També podeu oposar-vos al tractament, mitjançant un escrit a l’Agència de l’Habitatge de Catalunya (Àrea TIC i Gestió de Projectes), C/ Diputació, 92, 2a planta – 08015 Barcelona, o bé mitjançant un formulari electrònic disponible a: (http://agenciahabitatge.gencat.cat/wps/portal/agencia/proteccio-de-dades)

A les dues opcions s’haurà d’adjuntar una còpia del NIF, NIE o qualsevol document identificatiu.

Informació addicional: Per ampliar aquesta informació i conèixer els detalls d’aquest tractament de dades podeu accedir a l'apartat "Protecció de dades” del web de l’Agència de l’Habitatge de Catalunya.

http://agenciahabitatge.gencat.cat